CELEX: 62010CN0515
Language: sk
Date: 2010-10-29 00:00:00
Title: Vec C-515/10: Žaloba podaná 29. októbra 2010 — Európska komisia/Francúzska republika

29.1.2011   
            
            
               SK
            
            
               Úradný vestník Európskej únie
            
            
               C 30/17
            
         Žaloba podaná 29. októbra 2010 — Európska komisia/Francúzska republika
   (Vec C-515/10)
   ()
   2011/C 30/27
   Jazyk konania: francúzština
   
      Účastníci konania
   
   
      Žalobkyňa: Európska komisia (v zastúpení: G. Rozet a A. Marghelis, splnomocnení zástupcovia)
   
      Žalovaná: Francúzska republika
   
      Návrhy žalobkyne
   
   
               —
            
            
               určiť, že Francúzska republika si tým, že neprijala zákony, iné právne predpisy a správne opatrenia potrebné na zabezpečenie, aby azbesto-cementový odpad bol spracovaný na príslušných skládkach, nesplnila svoje povinnosti, ktoré jej vyplývajú z ustanovení článku 2 písm. e), článku 3 prvého odseku a článku 6 písm. d) smernice Rady 1999/31/ES z 26. apríla 1999 o skládkach odpadov (1) a z ustanovení prílohy rozhodnutia Rady 2003/33/ES z 19. decembra 2002, ktorým sa stanovujú kritériá a postupy pre prijímanie odpadu na skládky odpadu podľa článku 16 a prílohy II smernice 1999/31/ES (2),
            
         
               —
            
            
               zaviazať Francúzsku republiku na náhradu trov konania.
            
         
      Žalobné dôvody a hlavné tvrdenia
   
   Komisia na podporu svojej žaloby uvádza jediný žalobný dôvod vychádzajúci z nesprávneho výkladu ustanovení smernice 1999/31/ES a najmä definície odpadu.
   Žalobkyňa v skutočnosti spochybňuje výklad, ktorý podali francúzske orgány, podľa ktorého odpady môžu byť inertné a súčasne nebezpečné. Podľa Komisie smernica však vychádza z existencie troch kategórií rozdelenia odpadov, „nebezpečný odpad“, „odpad, ktorý nie je nebezpečný“ a „inertný odpad“, s ktorými sú spojené rôzne povinnosti a presné rozlišovanie, pokiaľ ide o podmienky prijímania rôznych odpadov na skládky. Azbesto-cementové odpady sa majú považovať za nebezpečný odpad na základe zoznamu odpadov stanoveného rozhodnutím 2000/532/ES (3), zmeneného a doplneného rozhodnutím 2001/573/ES (4) a ich likvidácia si vyžaduje osobitnú obozretnosť. Vnútroštátna právna úprava, ktorá azbesto-cementový odpad kvalifikuje ako inertný a povoľuje ich prijatie na skládku inertného odpadu, nie je preto v súlade s požiadavkami smernice.
   
      (1)  Ú. v. ES L 182, s. 1; Mim. vyd. 15/004, s. 228.
   
      (2)  Ú. v. ES L 11, s. 27; Mim. vyd. 15/007, s. 314.
   
      (3)  Rozhodnutie Komisie z 3. mája 2000 nahradzujúce rozhodnutie 94/3/ES, ktorým sa vydáva zoznam odpadov podľa článku 1 písm. a) smernice Rady 75/442/EHS o odpadoch a rozhodnutie Rady 94/904/ES, ktorým sa vydáva zoznam nebezpečných odpadov podľa článku 1 ods. 4 smernice Rady 91/689/EHS o nebezpečných odpadoch (Ú. v. ES L 226, s. 3; Mim. vyd. 15/005, s. 151).
   
      (4)  Rozhodnutie Rady z 23. júla 2001 ktorým sa mení a dopĺňa rozhodnutie Komisie 2000/532/ES, pokiaľ ide o zoznam odpadov (Ú. v. ES L 203, s. 18; Mim. vyd. 15/006, s. 165).